Iṭṭef-it ireyyeḥ-it mliḥ, seg yimeṭṭawen ameqqad, iwella d aderɣal ud itthenna ca, iqqar-ak ca n wass, ɛeddand leɛrubat ɣef wanu-idin bac ad swen, nehni grin abidun-idin bac ad d-agmen, ad d-ččaren ibidan-nsen annak slin i ṣṣut s daxel n wanu, nehni utin annak d ahyuy d ameẓẓyan, matta aha ad sawan, wwin-t ɣer ssuq bac ad t-zzenzen, iqqar-ak ɛeddan-d qli n yixeddamen n ṣṣelṭan, iɛjab-asen, ruḥen sɣin-t, wwin-t ɣer ṣṣelṭan, tgit tmeṭṭut am memmis, qič qič aldi i iggaɛmer, iqqar-ak si zzin i s-yuca rebbi zulixa-aya twella tettḥewwas fell-as, tixeddamin alda ad ilint tqeccarent lxuḍert mekknent ifassen-nsent s yixedmiyen, iqqar-ak yusef seɛɛa seɛɛa wad ihenna rebɛa n yirgazen ssidfen-d aṣenduq ɣer taddart n zulixa, iqqar-ak ammin, ammin iḥar ubeḥrur-nnes matta yella widin, iqqar-ak ass-idin sselṭan yerga, iqqim iga amma annak rebɛa n yirgazen-idin refden-d aṣenduq, yenna-ak itebbet imannnes.